**Ejlert Osvald Bjerke** (1887–1963) var en norsk forfatter. Ejlert Bjerke skrev både romaner, dikt, noveller, skuespill, essay, og en rekke reiseskildringer fra Syd-Europa, Midtøsten og Nord-Afrika. Han oversatte også verk av andre forfattere til norsk, blant annet Johann Wolfgang von Goethe, Charles Dickens og Oscar Wilde. Ejlert Bjerke var faren til André Bjerke.

Bakgrunn og virke
-----------------

Ejlert Bjerke debuterte som forfatter med novellesamlingen *Mennesker og fauner* i 1909, og utga i alt 23 bøker i perioden 1909 til 1937. Han var dessuten redaktør for tidsskriftet *Arena*, som utkom på Helge Erichsens forlag med Birger Moss-Johnsen som illustratør. Opprinnelig var tidsskriftet planlagt under tittelen «Bok og scene». For å motta bidrag til første nummer skriver han til forfatterkollega Hans E. Kinck i 1922: «Programmet gaar bl.a. ud paa at bringe en alsidig orientering i de viktigste europeiske strømninger inden literatur og teaterkunst. (...). Planen er at starte allerede 1. septbr. Og det skulde vært os kjært at kunne disponere en artikkel av Dem snarest mulig. Helst ikke for lang denne første gang, da flest mulig skulde vært representert, og helst i Deres letteste form for ikke at skremme populus med en alt for sværvektig hors-d'œuvre ...» Til tross for et stort oppbud av kjente og dyktige forfattere utkom det bare tre nummer av tidsskriftet, som opphørte allerede i 1923.

Fra 1950, da sønnen, André Bjerke, ble første redaktør av Riksmålsforbundets tidsskrift *Ordet*, skrev Ejlert Bjerke ikke så rent få artikler her, gjorde teateranmeldelser og skildret begeistret sin yndlingsforfatter Victor Hugo.

Verk
----

### Skjønnlitteratur

#### Romaner

* 1914 *Livsfyrsten*
* 1917 *Sværmere i solen*

#### Novellesamlinger

* 1909 *Mennesker og fauner: syv skisser*
* 1910 *Frie fugle*
* 1918 *Meteorer*
* 1931 *Het jord*

#### Diktsamlinger

* 1911 *Fløjtefærder : dikte*

#### Skuespill

* 1911 *Hjørnestene: drama i fire handlinger*
* 1912 *Ung sejlads: skuespil i fire handlinger*
* 1915 *Marmoret som sov*
* 1919 *Purpurkappen*
* 1925 *Under kundskapens træ: komedie i tre akter*

#### Hørespill

* 1927 *Høk over Hök*
* 1929 *Sensommeridyll*
* 1930 *Det nye logi*
* 1937 *Gjennem ilden til stjernene*
* 1945 *Før man styrter seg i Seinen*

### Sakprosa

#### Reiseskildringer

* 1913 *Judea drømmer*
* 1922 *Skiftende kyster*
* 1927 *Tre horisonter*

#### Essaysamlinger

* 1920 *Molok*

### Andre / uklassifiserte

* 1916 *Den sunkne lotus : egyptisk krøniker*
* 1921 *Demon*
* 1924 *Gjøglere: de samfundsløse*
* 1925 *Fantaster*
* 1926 *Allahs tjenere*
* 1930 *Villnisset*
* 1937 *Kjærlighetens legende*

Referanser
----------

1. ↑   MAK, PLWABN-ID 9810691370005606[Hentet fra Wikidata]
2. ↑   Store norske leksikon, Store norske leksikon-ID Ejlert\_Bjerke[Hentet fra Wikidata]

Kilder
------

* Bonsaksen, Gunnar: «Hvem var Ejlert Bjerke?» *Ordet* nr. 1/2018, side 20.
* SAMBOK, katalogen til de norske fag-, fylkes- og folkebibliotekene.
* Deichmanske biblioteks katalog.

Eksterne lenker
---------------

* (no) Digitalt tilgjengelig innhold hos Nasjonalbiblioteket: bøker av Ejlert Bjerke

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** BIBSYS **·** Geni **·** WikiTree **·** VIAF **·** ISNI **·** LIBRIS
 |